ກໍາປູເຈຍ ແກ້ໄຂບັນຫາທີ່ດິນ ໃຫ້ພວກທີ່ຖືກຍົກຍ້າຍ
ທະນາຄານໂລກໄດ້ຂູ່ວ່າ ຈະບໍ່ໃຫ້ເງິນກູ້ຢືມ ແກ່ກໍາປູເຈຍອີກ ຖ້າບໍ່ແກ້ໄຂບັນຫາດິນດອນ ໃຫ້ແກ່ພວກຄອບຄົວ ທີ່ຖືກຍົກຍ້າຍນັ້ນ.
ລັດຖະບານກໍາປູເຈຍໄດ້ເຄື່ອນໄຫວເພື່ອທໍາການແກ້ໄຂບັນຫາຂໍ້ຂັດແຍ້ງເລຶ່ອງດິນດອນ ກັບ 1,000 ຄອບຄົວໃນນະຄອນຫລວງພະນົມເປັນ ຫລັງຈາກທະນາຄານໂລກຂູ່ວ່າ ຈະຕັດການໃຫ້ເງິນກູ້ຢືມແກ່ກໍາປູເຈຍໃນອະນາຄົດ ພາຍໃຕ້ຂໍ້ຕົກລົງດັ່ງກ່າວ ຊຶ່ງໄດ້ເປີດເຜີຍໃຫ້ປະຊາຊົນຊາບເມື່ອວັນອັງຄານຜ່ານມານີ້ ຄືລັດຖະບານກໍາປູເຈຍ ໄດ້ແຍກທີ່ດິນໃນເນື້ອທີ່ 12 ເຮັກຕ້າຈາກພື້ນທີ່ການພັດທະນາ 133 ເຮັກຕ້ານັ້ນ ໃຫ້ເປັນພື້ນທີ່ຕັ້ງຖິ່ນຖານ ແກ່ພວກຄອບຄົວທີ່ຖືກພັດພາກຈາກຖິ່ນຢູ່ ອາໃສເດີມ ຍ້ອນໂຄງການ ການເຄຶ່ອນໄຫວດັ່ງກ່າວຂອງລັດຖະບານຄັ້ງນີ້ ແມ່ນເປັນການສະໜອງຕອບຕໍ່ຄວາມຮຽກ ຮ້ອງຕ້ອງການຫລັກຂອງພວກຄອບຄົວ ທີ່ໄດ້ທໍາການປະທ້ວງຊໍ້າແລ້ວຊໍ້າອີກ ກ່ຽວກັບ ເລື່ອງທີ່ຈະຖົມພື້ນທີ່ແຫ່ງນຶ່ງ ທີ່ບຶງ Boeung Kak ໃຫ້ເປັນບ່ອນສ້າງຕຶກຫໍພັກ ແລະ ຮ້ານຄ້າຫລູຫລານັ້ນ ໂຄງການດັ່ງກ່າວເປັນວິສາວະກິດຮ່ວມລະຫວ່າງນັກການເມືອງກໍາປູ ເຈຍທີ່ມີເສັ້ນສາຍແລະ ບໍລິສັດຈີນນັ້ນ ເມື່ອອາທິດຜ່ານມາ ທະນາຄານໂລກຍອມຮັບວ່າ ຕົນບໍ່ສາມາດພິທັກປົກປ້ອງພວກຊາວ ບ້ານຊາວເມືອງ ເວລາຕົນປະກອບສ່ວນໃນໂຄງການຈົດທະບຽນດິນດອນແຫ່ງນຶ່ງເມື່ອບໍ່ ເທົ່າໃດປີຜ່ານມານັ້ນ ເມື່ອວັນອັງຄານ ຜ່ານມານີ້ ໂຄສົກຄົນນຶ່ງໄດ້ສະແດງຄວາມຍິນດີ ກັບການຕັດສິນໃຈຂອງລັດຖະບານ ແຕ່ກໍບໍ່ໄດ້ເວົ້າວ່າ ເງິນກູ້ຢືມທີ່ຖືກກັກໄວ້ນັ້ນຈະໄດ້ຮັບ ອະນຸມັດໃຫ້ນຳໄປໃຊ້ໄດ້ ເວລານີ້ມີຫລາຍກວ່າ 2,000 ຄອບຄົວທີ່ພາກັນຍົກຍ້າຍໜີຈາກເຂດພັດທະນາດັ່ງກ່າວນັ້ນ ແລ້ວ ໂດຍການຮັບເອົາໃນສິ່ງທີ່ຫລາຍໆຄົນເຫັນວ່າ ເປັນການຊົດເຊີຍທີ່ບໍ່ພຽງພໍສໍາລັບ ເຮືອນຊານຂອງພວກເຂົາເຈົ້າ ທະນາຄານໂລກກ່າວອີກວ່າ ການກັກເງິນກູ້ຢືມຈະບໍ່ກະທົບຕໍ່ໂຄງການ ຕ່າງໆໃນປັດຈຸບັນ ຂອງຕົນໃນກໍາປູເຈຍແຕ່ຢ່າງໃດ ອີງຕາມໜ້າເວບໄຊ້ຂອງຕົນນັ້ນ ທະນາຄານໂລກມີໂຄງ ການທີ່ກໍາລັງດໍາເນີນໄປຢູ່ຫລາຍກວ່າ 20 ໂຄງການ ທີ່ກ່ຽວພັນກັບງົບປະມານຫລາຍກວ່າ 400 ລ້ານໂດລາ